Title: Oppimisen suunnittelu oppijalähtöisesti
Course: Digivisio kurssipohjan DEMO-versio

Oppimisen oppijalähtöiseen suunnitteluun löytyy paljon tukea verkosta. Verkko-opintojen laatukriteereitä, jotka tukevat oppijalähtöistä suunnittelua, on kehitetty jo pidemmän aikaa mm. eri korkeakoulujen taholta. Myös yhteistyönä tuotettuja kriteerejä löytyy vaikkapa Digivision tuottamana - Digipedagogiikan laatukriteerit opintotarjonnan kehittämisen tueksi. Oppijalähtöinen suunnittelu voi kuulostaa hyvin epämääräiselle, mutta jos lähdetään varmistamaan sitä, että opinto pyrkii luvattujen oppimistavoitteiden saavuttamiseen ja matka kuvattuihin oppimistuloksiin olisi oppijalle selkeä, joutuisa ja ehkä jopa miellyttävä, ollaan jo hyvässä suunnassa. Opinnon ja opiskelun laadukkuuden varmistamiseksi olemme päätyneet keskittymään muutamiin kohtiin, joilla pyritään ensisijaisesti vaikuttamaan itse oppimisympäristön loogisuuteen ja kokonaisuuden toimivuuteen. Tässä osioissa keskitytään seuraaviin kohtiin:

- Verkko-opinnon laatukriteerit - tarkistuslista
  - Jaettu kolmeen eri dokumenttiin - toiminnalliset, pedagogiset ja sisällölliset kriteerit
- Oppimisympäristön rakentaminen - oppimistavoitteiden ja sisällön vastaavuus
- Oppijan työmäärän arviointi
- Mitä huomioida ennen opinnon julkaisua - opettajan tarkistuslista