Title: Palautettavat tehtävät
Course: Digivisio kurssipohjan DEMO-versio > Section: Oppijan aktivointi

Opettajalle palautettavat tehtävät

Perinteinen tapa osoittaa osaamista on tietenkin pyytää oppijoita tekemään tehtäviä ja palauttamaan ne opettajalle. Menetelmässä on paljon hyviä puolia, mutta kannattaa miettiä onko se verkko-opintojaksolla ainoa mahdollisuus osaamisen osoittamiseen.

Kirjoittaminen ja tekstin jäsentely ovat äärimmäisen tärkeitä akateemisia taitoja, ja niiden yksilölliseen osaamiseen pitää kiinnittää huomiota. Yksittäisillä opintojaksoilla voisi kuitenkin harkita myös vaikka esimerkiksi seuraavia osaamisen osoittamisen tapoja:

- asiantuntijahaastattelun tekeminen, raportointi, ja raportin esittely synkronisesti
- ryhmässä tehtävä video/podcast jostain kurssin aiheesta -> eri ryhmillä voi olla eri aiheet, jolloin oppijat pääsevät myös opettamaan toisiaan
- oppimateriaalin tekeminen, oppijat siis tekevät materiaalia
- ryhmissä artikkelin kirjoittaminen
- luetun materiaalin tiivistäminen omin sanoin - mutta tässä huomioitava tekoälyn mahdollisuudet
- reflektiotehtävän palauttaminen äänimuodossa tekstimuodon sijaan

Videoiden ja äänitiedostojen tarkastamiseen menee opettajalta yleensä tosin enemmän aikaa kuin tekstin lukemiseen ja kommentoimiseen, eli niiden käyttöä pitää tosiaankin harkita tarkkaan. Ne kuitenkin antavat erilaisille oppijoille paremman mahdollisuuden osoittaa osaamistaan, ja esimerkiksi lukivaikeuksista kärsivät oppijat hyötyvät niistä merkittävästi. Myös opintojakson tavoitteiden kannalta on hyvä miettiä miten asioita arvioidaan: jos tavoite on oppia vaikkapa asiakkaan kohtaamista tai ammatillista kommunikaatiota, onko essee paras tapa sen arviointiin?