Title: Verkko-opinnon laatukriteerit - Sisällölliset kriteerit
Course: Digivisio kurssipohjan DEMO-versio > Section: Oppimisen suunnittelu oppijalähtöisesti

Tähän sivuun on kasattu eri lähteistä yhteenvetoa niistä laatukriteereistä, joista opettajien olisi hyvä olla tietoisia verkko-opintoja rakennettaessa ja opetettaessa erityisesti sisällöllisiin kriteereihin liittyen. Listan pohjana käytetään Laurea ammattikorkeakoulun master-verkkokurssien auditointikriteerejä. Listaa on muokattu geneerisempään suuntaan ja lisäksi listaa on verrattu muihin, yleisesti käytettyihin kriteereihin ja ohjeistuksiin, kuten esim. eAMK laatukriteerit (Verkkototeutuksen laatukriteerit).

Sisällöllisten kriteerien tehtävänä on varmistaa, että sisältö tukee opinnon tavoitteita ja sisältö vastaa sille asetettuja vaatimuksia ja odotuksia.  Sisällölliset kriteerit linkittyvät vahvasti myös saavutettavuuteen esimerkiksi sisällön luettavuuden ja omaksuttavuuden näkökulmasta vaikka saavutettavuus onkin sisällytetty toiminnallisiin kriteereihin. Kuitenkin on hyvä korostaa sisällön tiettyjä ominaisuuksia esimerkiksi sisällön jäsentelyn näkökulmasta, mikä ei välttämättä aina ole ensimmäisenä mielessä saavutettavuuden parissa.

Kriteeri | Kuvaus/esimerkki/hyöty
Osaamisperustaisuus - kurssin tehtävät, tehtävien ja aktiviteettien sisällöt, kytkeytyvät selkeästi osaamistavoitteisiin ja ne vastaavat laajuudeltaan opiskeltavaa kokonaisuutta.
- Tehtävät mahdollistavat osaamistavoitteiden mukaisen osaamisen tason saavuttamisen.
- Jos osaamistavoitteissa listataan esimerkiksi analysointi, niin silloin opinnon tehtävissä on mukana tehtäviä, jotka edellyttävät analysoivaa otetta. Ja opinnon arvioinnissa "analysointiosaaminen" on yksi olennainen tekijä.
Opinnon toteutustapa, rakenne ja oppimisympäristö mahdollistavat kehittämispohjaisen oppimisen.
- Tehtävät mahdollistavat osaamistavoitteiden mukaisen osaamisen tason saavuttamisen.
- Jos osaamistavoitteissa listataan esimerkiksi analysointi, niin silloin opinnon tehtävissä on mukana tehtäviä, jotka edellyttävät analysoivaa otetta. Ja opinnon arvioinnissa "analysointiosaaminen" on yksi olennainen tekijä.
Sisältö ja sitä tukevat aineistot ovat ajantasaisia ja ne on koottu luotettavista lähteistä. | - Sisältö ja aineisto vastaavat opinnon viitekehyksen osaamistasoa.
Tutkitun tiedon hyödyntäminen oppimistehtävissä. | - Opinnon aikana oppijat hyödyntävät relevanttia tieteellistä, tutkittua tietoa oman argumentaation tukena.
Tekstin jäsentely ja sivun rakenne tukevat sisällön luettavuutta ja omaksumista. | - Tekstisivuissa on tunnistettava rakenne - selkeät johdannot, loogiset ja toimivat kappalerakenteet, ei liian pitkiä tekstisivuja ilman taukoja, taulukot, kuvat, graafit tukevat tekstin omaksumista jne.
Lisensointi
- Kurssi (oppimisympäristössä oleva oppimiskokonaisuus - käytännössä kurssi, opinto) on CC -lisensoitu ja tekijänoikeudet on määritelty.
- Lisenssi- ja tekijätiedot näkyvät kurssin etusivulla.
Aineistojen käyttöoikeudet on varmistettu. Lähdeviitteet ja tekijänoikeustiedot on merkitty asianmukaisesti.
- Työtilan sisältämän materiaalin tekijänoikeudet sallivat niiden hyödyntämisen. Opettajan itse laatiman materiaalin käyttöoikeudet on selkeästi ilmaistu.
- Muun kuin CC-lisensoidun materiaalin käyttöoikeudet on selkeästi ilmaistu.
- Lähdeviitteet ja tekijänoikeustiedot on merkitty asianmukaisesti kuvien, videoiden ja tekstisisältöjen osalta. Esimerkiksi jos käyttää toisten tekemää CC-lisensoitua materiaalia, niin niidenkin osalta tulee merkitä alkuperäisen materiaalin tekijätiedot ja käytetty lisenssi.
Tekoälyn mahdollinen hyödyntäminen on huomioitu opinnossa.
- Aloita tästä -sivulta, tai vastaavasta paikasta, löytyvät ohjeet tekoälyn mahdollisesta käytöstä (onko sallittua jne.).
- Tekoälyn käyttö on ohjeistettu

Lähteitä ja resursseja:

- HAMK - eAMK laatukriteerit, PDF - eAMK-verkkototeutusten laatukriteerit: suunnittelu
- eAMK - Avointen oppimateriaalien kirjasto- Verkkototeutusten laatukriteerit