Title: Oppijan työmäärän arviointi
Course: Digivisio kurssipohjan DEMO-versio > Section: Oppimisen suunnittelu oppijalähtöisesti

Oppijalähtöisyyden kulmakiviä on oppimisaktiviteettien mitoitus suhteessa saavutettaviin opintopisteisiin. Liiallinen työmäärä turhauttaa ja aiheuttaa tarpeetonta stressiä opiskelijoissa. Liiallinen työmäärä voi johtua oppijan omien resurssien virhearvioinnista, mutta jos liiallinen työmäärä johtuu väärin mitoitetuista tehtävistä saattaa oppija saada ei-toivotun kuvan korkeakoulun akateemisesta laadusta ja yhdenvertaisista oppimismahdollisuuksista. Oppijan työmäärän mitoituksella on monta arvokasta päämäärää, mm.:

- Mahdollisuus panostaa keskeisiin, sopivasti akateemisesti haastaviin oppimistavoitteisiin
- Oppijoiden hyvinvoinnin ja motivaation tukeminen
- Oppijoiden opintojen suunnittelun tukeminen - verkkojaksoilla oppijoilta odotetaan itseohjautuvuutta ja he tarvitsevat selkeät kuvaukset ajankäytön odotuksista
- Eri kurssit tarjoavat yhtäläisiä oppimiskokemuksia eri taustoista tuleville oppijoille

Erilaisia resurssoinnin mittareita ja työkaluja on saatavilla laajalti ja useimmat tuntuvat perustuvan suhteellisen yhtäläiselle matematiikalle. Jos aiheesta haluaa lisätietoa, yksi tutustumisen arvoinen lähde on Estimating Student Workload During the Learning Design of Online Courses: Creating a Student Workload Calculator. Alla esimerkiksi muutamia arvioita em. lähteestä lainattuna erityyppisten lähteiden vaikutuksesta oppijalta vaadittuun ajalliseen panostukseen - on merkityksellistä minkälaista materiaalia oppija joutuu käymään läpi oppimistehtävän läpäisyä varten.

Lukemisen tarkoitus | Tekstin vaikeustaso | Sanoja minuutissa
Ymmärtää pääajatukset | Ei uusia käsitteitä | 500
Joitain uusia käsitteitä | 350
Useita uusia käsitteitä | 250
Ymmärtää jokaisen lauseen merkitys | Ei uusia käsitteitä | 250
Joitain uusia käsitteitä | 180
Useita uusia käsitteitä | 130
Analysoida kriittisesti | Ei uusia käsitteitä | 130
Joitain uusia käsitteitä | 90
Useita uusia käsitteitä | 65

Pelkkä lukemiseen keskittyminen ei tietenkään anna edellytyksiä oppijan työmäärän arviointiin. Alla olevissa työkaluissa resurssoinin arviointia on palasteltu yksityiskohtaisemmin ja parhaiten asiaan pääsee käsiksi kun ottaa haltuun yhden tai muutaman itselle sopivan työkalun. Alla olevista esimerkeistä alempi vaatii hieman perehtymisaikaa mutta Helsingin yliopiston laskuri on helpommin lähestyttävissä.

Joitain hyödyllisiä työkaluja oppijan työmäärän arviointiin:

- Opintopistelaskuri. Helsingin yliopisto.
- Student Workload Calculator - https://cohss-swe.massey.ac.nz/